ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
NR.SC2018-12601/29.05.2018


RAPORT DE SPECIALITATE
privind  prelungirea prin act adiţional a contractului de  închiriere  nr.693/16.12.2013 pentru imobilul situat în municipiul Timişoara, str. Odobescu nr. 56 A  în care se desfăşoară activitatea Grădiniţei cu Program Prelungit nr.14
     Având în vedere Expunerea de motive nr.SC2018-12601/29.05.2018 a Primarului Municipiului Timişoara şi Proiectul de hotărâre privind aprobarea prelungirii prin act adiţional a contractului de închiriere nr.693/16.12.2013 pentru imobilul situat în municipiul Timişoara, str. Odobescu nr. 56 A  în care se desfăşoară activitatea Grădiniţei cu Program Prelungit nr.14
     Facem următoarele precizări:
Grădiniţa cu Program Prelungit nr.14, cu sediul în Timişoara, str.Odobescu nr. 56A este unitate de învăţământ cu personalitate juridică. 
     Imobilul situat în Timişoara str.Odobescu nr. 56A înscris în CF nr.420747 (CF vechi 63401), nr. top 12534/2, 12545/1,12546/2, în suprafaţă totală de 1035 mp este proprietatea Societăţii Cooperativa „Igiena”Timişoara.
Gradiniţa cu Program Prelungit nr.14 a încheiat în baza HCL nr.635/16.12.2013 cu Societatea Cooperativa „Igiena”Timişoara contractul de închiriere nr.693 din 16.12.2013, chiria stabilită fiind de 3100 euro/lună, echivalent în lei la cursul lei/euro al B.N.R.
Contractul de închiriere mai sus amintit a fost prelungit prin actul adiţional nr. 209/2014, actul adiţional nr.197/2015, actul adiţional nr.294/2016 şi actul adiţional nr. 484/2017 care a prelungit valabilitatea contractului până la data de 30 iunie 2018.
Prin adresa nr.428/24.05.2018 înregistrată la instituţia noastra sub nr.SC2018-012499/25.05.2018 Gradiniţa cu Program Prelungit nr.14 solicită prelungirea contractului de închiriere nr.693/16.12.2013, încheiat în baza HCL nr.635/16.12.2013.
Prin adresa nr.433/24.05.2018 înregistrată la instituţia noastra sub nr.SC2018-012499/25.05.2018, Societatea Cooperativa „Igiena” Timişoara şi-a exprimat intenţia de prelungire a contractului de închiriere nr. 693/16.12.2013 pentru desfăşurarea activităţii Gădiniţei cu Program Prelungit nr. 14.
     Conform prevederilor art.20, alin.1 din Legea educaţiei naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
     Având în vedere că la această dată  nu se dispune de  un alt imobil în aceeaşi zonă sau în zonă apropiată, în care să fie translocată activitatea Grădiniţei cu program prelungit nr. 14.
     Faţă de cele mai sus apreciază:
      -  proiectul de hotărâre privind prelungirea prin act adiţional a contractului de închiriere 693/16.12.2013 încheiat în baza HCLMT nr.635/16.12.2013,în aceleaşi condiţii, pentru  desfăşurarea activităţii Grădiniţei cu Program Prelungit nr.14, în imobilul situat în Timişoara str. Odobescu nr. 56A înscris în CF nr. 420747, în suprafaţă totală de 1035 mp, proprietatea Societăţii Cooperativa Igiena Timişoara până la data de 30 iunie 2019, îndeplineşte condiţiile pentru a fi supus dezbaterii  şi aprobării Consiliului Local al Municipiului Timişoara.

